Ivar Bjørgen

Ivar Arnljot Bjørgen (født 20. novemberBursdagsintervju , Universitetsavisa. Lest 24.04.2011. 1934, død 23. november 2018) var professor i psykologi ved Norges teknisk-naturvitenskapelige universitet.  Han var grunnleggeren av Psykologisk institutt ved Universitetet i Trondheim. Han hadde et Fulbright-stipend, og studerte under B.F. Skinner og Abraham Maslow (som ble kjent blant annet for Maslows behovspyramide) ved Harvard University i Boston, samt ved Brandeis University. Ivar Bjørgen hadde en liten del i Maslows forskning hvor han og seks medstudenter intervjuet personer som en del av grunnlag for Maslows behovspyramide.

Bjørgen var sterkt opptatt av elevmedvirkning og ble på Elevtinget i 2007 tildelt æresmedlemskap i Elevorganisasjonen.YouTube-video av utdelingen av æresmedlemskapet. Sett 24.04.2011.

Han er kjent for å ha innført begrepet «ansvar for egen læring», som har vært sentralt i reformer i det norske skolevesenet.http://www.adolfoien.vgs.no/larere/hanpetz/studieteknikk/afel.html

Bjørgen var også dekan ved HF-fakultetet.

I senere år var Ivar Bjørgen særlig en talsmann for eldresaken og for eldres fortsatte muligheter for arbeid.

Hans far, Kåre Bjørgen (1897-1974), var forfatter.

 Referanser 

 Eksterne lenker 

 Ressem, Synnøve (19. november 2004) «Ivar A. Bjørgen: Opprører som nekter å gi seg». Universitetsavisa

Kategori:Norske psykologer
Kategori:Norske forskere
Kategori:Professorer ved NTNU
Kategori:Norske Fulbright-stipendiater
Kategori:Medlemmer av Det Kongelige Norske Videnskabers Selskab